Այժմ Ուիլյամ Ուայլերը վստահ էր, որ գտել է իր Աննային և հանուն Հեփբերնի համոզեց ստուդիային անորոշ ժամանակով հետաձգել նկարահանումները: Բանն այն է, որ 1951-ի նոյեմբերից դերասանուհին պետք է խաղար Բրոդվեյում՝ «Ժիժի» մյուզիքլում, իսկ կինեմատոգրաֆիստներին մնում էր սոսկ սպասել, թե երբ նա կազատվի: Դա տեղի ունեցավ 1952-ի մայիսի վերջին, և հունիսի կեսին Հռոմի շիկացած փողոցներում սկսվեցին նկարահանումները, որոնց ընթացքում Ուայլերը, որ հայտնի էր իր պահանջկոտությամբ, արդեն երես չէր տալիս իր ֆիլմի պատանի աստղին: